Tara Marie Norum

Tara Marie Norum (født 18. september 1991 på Ytterøy) er en norsk friidrettsutøver som representerer Steinkjer Friidrettsklubb. Hun konkurrerer på sprintløp, og har bronse på 4 x 400 meter stafett fra Lag-EM i friidrett 2014 (First League) som fremste internasjonale meritt. Hun har også flere NM-gull på stafett, og på 60 meter innendørs fra 2014. 

Taras yngre søster Emily Rose Norum driver også med friidrett. 

Norum ble rangert som nummer 450 på listen over de tusen beste idrettsutøverne i Trøndelag i avisa Nidaros sin kåring i 2022.

 Karriere 
2008
Ungdomsmesterskapet i friidrett 2008 ble arrangert i Sigdal, og Norum kom på 3.-plass både på 100 meter og 400 meter i J17-klassen. Hun kom på 7.-plass på 200 meter, og på 1000 meter stafett kom Steinkjer Friidrettsklubb på 2.-plass. 

Hun deltok ved junior-NM i friidrett 2008 i Stavanger. Individuelt ble hun slått ut i semifinalen på 200 meter, der hun på 26,62 og fikk 10. beste tid.Norges friidrettsforbund - Junior NM 2008, besøkt 5. april 2016. På 100 meter ble hun slått ut i innledningsheatet, med 13,53 sekunder, og også på 400 meter ble hun slått ut i innledningsheatet. På 1000 meter stafett fikk Steinkjer Friidrettsklubb bronse. 

2009
Norum kom på 6.-plass på 60 meter ved Ungdomsmesterskapet i friidrett innendørs 2009, med tiden 8,19 sekunder. Her deltok hun i klassen J18/19. Hun nådde ikke finalen på 200 finalen, der hun ble nummer to i sitt innledningsheat, ogpå 400 meter kom hun på 8.-plass sammenlagt. I tillegg fikk hun sølv på 1000 meter stafett. 

Ved NM i stafetter 2009 vant Steinkjer Friidrettsklubb 4 x 400 meter stafett, der Norum løp sammen med Marit Bruvoll, Rachel Nordtømme og Nina Katrine Brandt.Steinkjerleksikonet - Storeslem i NM til Steinkjer friidrettsklubb, besøkt 5. april 2016. Steinkjer fikk også bronse på 4 x 100 meter stafett, med Norum på laget.NM banestafetter 2009 - 4x100m KS, besøkt 8. april 2016.

Hun deltok ved NM i friidrett 2009, På 200 meter løp hun på 25,92 i innledningsheatet, og gikk ikke til finalen. Hun nådde finalen på 400 meter, men endte sist i finalen og kom på 8.-plass. I august deltok hun også ved junior-NM i friidrett 2009, og kom der på 3.-plass på 400 meter i J19-klassen, med 57,45 sekunder.Norges friidrettsforbund - NM junior 2009, besøkt 5. april 2016. 

2010
Ved NM i stafetter 2010 vant hun to NM-gull – Steinkjer vant både 4 x 100 meter og 4 x 400 meter stafett i seniorklassen.Norges friidrettsforbund - NM Stafett 2010, besøkt 6. april 2016. De kom på 4.-plass på 4 x 800 meter. Norum deltok også på 4 x 100 meter i juniorklassen, men der endte Steinkjer på 9.-plass. 

Hun fikk én medalje ved NM i friidrett 2010 - Steinkjer kom på 3.-plass på 1000 meter stafett. Hun deltok også på 400 meter, der hun nådde finalen, og endte på 7.-plass.Norges friidrettsforbund - NM Friidrett på Sandnes, besøkt 7. april 2016. I september deltok hun også ved junior-NM i friidrett 2010, og vant 400 meter i klassen J19 på tiden 56,51. Dette var ny personlig rekord på denne distansen.Steinkjer VGS - Gode prestasjoner i jr. NM , besøkt 7. april 2016. Hun deltok også på 1000 meter stafett i klassen J22, der Steinkjer kom på 2.-plass bak Kristiansand IF. 

2011
I februar deltok Norum ved NM i friidrett innendørs 2011 på Ranheim. Der fikk hun bronse på 400 meter, bak Stine Meland Tomb og Line Kloster.Norges friidrettsforbund - NM Innendørs 2011, besøkt 7. april 2016. I lengde uten tilløp kom hun på 5.-plass med et hopp på 2,47 meter. Hun deltok også på Steinkjers stafettlag som fikk sølv på 4 x 200 meter stafett. En måned senere deltok hun ved UM 2011 innendørs, der hun vant 200 meter og 400 meter i klassen jenter 20-22 år. I tillegg fikk hun sølv på 60 meter og på 1000 meter stafett. 

I utendørssesongen vant hun 300 meter ved Adidas Opening Games på Bislett og 400 meter ved Trøndersk åpningsstevne i Steinkjer. Ved Romerikslekene i mai kom hun på 2.-plass på 200 meter og 4.-plass på 100 meter. Hun kom på 4.-plass på både 200 og 400 meter ved Världsungdomsspelen 2011.Track and Field - Världsungdomsspelen 2011-07-08/10, besøkt 8. april 2016. Hun kom på 2.-plass med ny personlig rekord på 400 meter ved den nasjonale konkurransen ved Bislett Games, der hun løp på 54,94 sekunder. Dette ga henne plass på det norske laget ved Lag-EM, hennes første internasjonale konkurranse.dressa.no - Til EM på én-to-tre , besøkt 8. april 2016.

Ved Lag-EM i friidrett 2011 deltok Norge i First League, som ble arrangert i Izmir i Tyrkia. Norum deltok i begge stafettene for Norge. På 4 x 400 meter kom Norge på 4.-plass, noe som ga 9 poeng i lagkonkurransen, og på 4 x 100 meter kom de på 10.-plass, som ga 3 poeng.European Athletics - European Athletics Team Championships First League - Izmir 2011, besøkt 8. april 2016. Norge kom på 3.-plass sammenlagt, og rykket opp til Super League ved Lag-EM i friidrett 2013. 

Norge stilte lag på 4 x 400 meter stafett ved U23-EM i friidrett 2011, der Norum løp sammen med Benedicte Hauge, Martine Eikemo Borge og Julie Bertheussen Falkanger. Norge kom her sist i mål, og endte på 7.-plass med tiden 3:40,10.European Athletics - European Athletics U23 Championships - Ostrava 2011, besøkt 8. april 2016. 

Norum vant 200 meter ved junior-NM i friidrett 2011, der hun løp på 24,64 i finalen, og hun kom på 2.-plass på 400 meter, bak Martine Eikemo Borge. Ved NM i friidrett 2011 satte hun personlig rekord på 200 meter med 24,45 sekunder, og fikk med det 3.-plass. På 400 meter kom hun på 4.-plass, 4 hundredeler bak Benedikte Hauge som tok bronsen. 

2012
Ved NM i friidrett innendørs 2012 nådde hun finalen på 400 meter, og hun kom på 5.-plass med 57,05 poeng. 

Utendørs i mai fikk hun bronse på 4 x 400 meter ved NM i stafetter 2012. Senere samme måned kom hun på 5.-plass på 400 meter ved Hyundai Grand Prix på Bislett, og hun kom på 2.-plass på 400 meter ved den nasjonale konkurransen ved Bislett Games. Tiden hennes ble 54,86 var ny personlig rekord.Trønder-Avisa - Tara perset på Bislett, besøkt 8. april 2016. Hun kom på 2.-plass på 400 meter ved Världsungdomsspelen 2012, bak islandske Hafdis Sigurdardottir, og hun kom på 5.-plass på 200 meter. Hun ble tatt ut til Nordisk-baltisk U23-mesterskap i friidrett 2012 på Jessheim, der hun kom på 9.-plass totalt på 400 meter.Norges friidrettsforbund - Nordic Baltic Championships U23 2012, besøkt 8. april 2016. På 200 meter kom hun på 7.-plass, og på 4 x 400 meter stafett vant Norge, der hun løp sammen med Trine Mjåland, Yngvild Elvemo og Line Kloster. 

Ved junior-NM i friidrett 2012 kom hun på 4.-plass på 200 meter i U23-klassen, og ved NM i friidrett 2012 kom hun på 5.-plass på 100 meter, mens Steinkjer kom på 5.-plass på 1000 meter stafett.. 

2013
Hun kom på 2.-plass på 400 meter ved NM i friidrett innendørs 2013 i Haugesund, der Line Kloster vant. Norum satte her personlig rekord med 55,43 sekunder.All-Athletics - Tara Marie Norum (arkivert), besøkt 9. april 2016. På 200 meter vant hun sitt heat, og kom på 5.-plass i sammendraget med 25,40 sekunder. Ved UM innendørs vant hun både 200 og 400 meter.Norges friidrettsforbund - UM innendørs 2013 - Resultatliste 10.03.2013, besøkt 9. april 2016.Norges friidrettsforbund - UM innendørs 2013 - Resultatliste 08.03.2013, besøkt 9. april 2016. 

Hun vant 400 meter ved Åpningsstevnet på Steinkjer og Hyundai Grand Prix på Brandbu i mai 2013. Ved Trondheimslekene vant hun 100 og 200 meter. Hun deltok igjen ved den nasjonale konkurransen ved Bislett Games, og kom på 4.-plass på 400 meter. Norge deltok ved i Super League ved Lag-EM i friidrett 2013, og Norum deltok der i begge stafettene. På 4 x 100 meter ble Norge diskvalifisert, og på 4 x 400 meter kom Norge på 12. og sisteplass, som ga ett poeng i lagkonkurransen. Norge endte sist i lagkonkurransen, og rykket dermed ned til First League ved neste lag-EM. 

Hun deltok også ved Världsungdomsspelen 2013, og på 100 meter løp hun inn til 7.-plass i sitt finaleheat, med tiden 12,34, som holdt til 13.-plass sammenlagt. På 200 meter vant hun sitt innledningsheat, med tiden 24,65, men løp ikke i finalen. Hun ble tatt ut til å delta i U23-EM i friidrett 2013, der hun løp inn til 5.-plass i sitt innledningsheat, og fikk 15. beste tid sammenlagt, som ikke holdt til plass i finalen. Ved junior-NM i friidrett 2013 deltok hun i U23-klassen, og hun vant både 100 meter, 200 meter og 400 meter. Hun deltok også ved NM i friidrett 2013 på Greveskogen idrettspark, og kom der på 3.-plass på 400 meter, bak hhv. Line Kloster og Trine Mjåland.Norges friidrettsforbund - NM Tønsberg, besøkt 9. april 2016.

2014
Norum satte mange personlige rekorder i 2014. Den første satte hun ved NM i friidrett innendørs 2014, der hun vant 60 meter med tiden 7,56 sekunder.Norges friidrettsforbund - NM innendørs 2014 01.02.2014, besøkt 9. april 2016. På 200 meter kom hun på 2.-plass, bak Elisabeth Slettum.Norges friidrettsforbund - NM innendørs 2014 02.02.2014 Også her satte hun personlig rekord, med 24,21 sekunder. 

Hun vant 400 meter ved Åpningsstevnet på Steinkjer, deretter vant hun 100 meter ved Norwegian Grand Prix, med ny personlig rekord på 11,79. To dager senere, 24. mai, vant hun 200 meter ved Tønsberg Grand Prix, med ny personlig rekord på 24,15 sekunder. Den 31. mai satte hun også personlig rekord på 400 meter, med tiden 53,57, ved IFAM-stevnet i Oordegem i Belgia. 

Ved Bislett Games vant hun 400 meter ved den nasjonale konkurransen. Hun ble tatt ut til å delta ved lag-EM i friidrett 2014, der Norge spilte i First League, og hun kom på 8.-plass på 400 meter, noe som ga Norge 5 poeng i lagkonkurransen. Hun deltok også på Norges lag på 4 x 400 meter, som kom på 3.-plass, og på 4 x 100 meter, som kom på 8.-plass.European Athletics - European Athletics Team Championships First League - Heraklion 2015, besøkt 9. april 2016. Norge endte på 2.-plass, bak Belarus, og rykket igjen opp til Super League ved neste lag-EM. 

I august deltok hun ved EM i friidrett 2014. På 400 meter der endte hun sist i sitt innledningsheat, og gikk ikke videre til finalen. Hun fikk 26. beste tid, med 54,89 sekunder. Norum deltok også på 4 x 400 meter, der Norge fikk 13. beste tid i innledningsheatene, og gikk heller ikke her til finalen. Ved NM i friidrett 2014 fikk hun to medaljer - sølv på 100 meter, bak Ezinne Okparaebo, og bronse på 200 meter. 

2015
Norum flyttet til London i januar 2015, og misset NM i friidrett innendørs 2015. Men, hun deltok ved britisk mesterskap i friidrett innendørs 2015, og kom der på 3.-plass på 400 meter, bak Kirsten McAslan og Laura Maddox.The Power of 10 - Sainsbury's Indoor British Championships External Results Sheffield 14-15 Feb 15, besøkt 9. april 2016. Her satte hun personlig rekord med 54,92 i innledningsheatet, og 54,90 i semifinalen. 

Hun kom på 16.-plass på 100 meter ved utendørsstevnet UCF Twilight i Orlando i Florida.TFRRS - UCF Twilight - Women's 100 Meters, besøkt 9. april 2016. På 400 meter kom hun på 2.-plass ved Åpningsstevnet 2015 på Steinkjer, deretter kom hun på 6.-plass ved IFAM-stevnet i Belgia og 7.-plass ved Bedford International Games. Hun vant den nasjonale konkurransen ved Bislett Games, og ble tatt ut til lag-EM i friidrett 2015, der Norge deltok i Super League. Hun kom på 11.-plass på 400 meter, og Norge kom også på 11.-plass på 4 x 400 meter, der hun løp sammen med sin søster Emily, samt Trine Mjåland og Sara Dorthea Jensen. Norge endte på sisteplass i lagkonkurransen, og rykket ned til First League. 

Ved NM i friidrett 2015 vant hun 400 meter, med ny personlig rekord på 53,38. På 200 meter kom hun på 2.-plass, ni hundredeler bak Elisabeth Slettum. Hun vant også 400 meter ved FGP Challenge i Göteborg i august. 

2016
Ved Newham Athletics Network 60m Open Series i januar kom hun på 4.-plass, og ved London Indoor Games kom hun på 2.-plass.

 Medaljer i norske mesterskap 
Plassering Øvelse ÅrGull  400 meter  2015Gull  60 meter innendørs  2014Gull  4x100 meter stafett  2010Gull  4x400 meter stafett  2009, 2010Sølv  100 meter  2014Sølv  200 meter  2015Sølv  200 meter innendørs  2014Sølv  400 meter innendørs  2013Sølv  4x200 meter stafett innendørs  2011Bronse  200 meter  2011, 2014Bronse  400 meter  2013Bronse  400 meter innendørs  2011Bronse  1000 meter stafett  2010Bronse  4x100 meter stafett  2009Bronse  4x400 meter stafett  2012

 Referanser 
friidrett.no: NM 100 meter kvinner. 
friidrett.no: NM 200 meter kvinner. 
friidrett.no: NM 400 meter kvinner. 
friidrett.no: NM 60 meter innendørs kvinner. 
friidrett.no: NM 200 meter innendørs kvinner. 
friidrett.no: NM 400 meter innendørs kvinner. 
Nidaros: Trøndersk idretts adelskalender 2022 (krever abonnement)

 Eksterne lenker 

  Profil hos European Athletics
  Profil hos Min Friidrettsstatistikk
  Profil hos All-Athletics 
  Profil hos The Power of 10

Kategori:Norske sprintere
Kategori:Norgesmestere i friidrett
Kategori:Personer fra Levanger kommune
Kategori:Fødsler i 1991
Kategori:Friidrettsutøvere for Steinkjer FIK
Kategori:Juniornorgesmestere i friidrett